
REFERAT

Privind aprobarea Studiului de Fezabilitate

”CLĂDIRE EDUCAŢIONALĂ
MULTIFUNCŢIONALĂ LA GRĂDINA ZOOLOGICĂ”

Grădina Zoologică a Municipiului Timişoara, a fost redeschisă pentru public după o perioadă de timp, în care au fost realizate numeroase lucrări de investiţii, în baza Studiului de Fezabilitate aprobat prin H.C.L. nr. 33/2004. Lucrările au fost structurate pe infrastructură şi pe amenajarea de habitate care să asigure condiţii de bunăstare a animalelor sălbatice aflate în captivitate.
Noua grădină zoologică ”Pădurea Verde”, are un concept nou: ”mai mult spaţiu”, ”mai aproape de animale”, a fost populată cu specii deosebite de animale, provenite de la ZOO Szeged, în baza Acordului privind cooperarea între oraşele Szeged şi Timişoara, în domeniul dezvoltării locale, aprobat prin H.C.L. nr. 155/25.04.2007.  
Între cele două grădini zoologice, au fost stabilite relaţii de colaborare pe mai multe teme în ceea ce priveşte bunăstrea animalelor în captivitate, schimbul de experienţă între specialişti, asistenţă pentru transportul animalelor, consultanţă, etc.
 
Conform legislaţiei din domeniul grădinilor zoologice, precum şi directiva 99/22/CE, grădinile ”zoo” au rol de: 
1) conservarea biodiversităţii - reproducerea în captivitate, repopularea sau reintroducerea speciilor în libertate/natură; 

2) educaţie şi sensibilizarea publicului prin furnizarea de informaţie despre speciile expuse şi habitatele lor naturale; 

3) cercetare - colaborare cu instituţii de învăţământ superior, institute de cercetare, muzee, alte grădini zoologice/acvarii publice din ţară şi străinătate etc.

Toate grădinile zoologice din lume au ca obiectiv principal educarea si sensibilizarea publicului, în special a copiilor. Acest obiectiv se poate realiza şi în cadrul zoo-ului timişorean, dacă ar exista în incintă, un spaţiu adecvat pentru desfăşurarea activităţilor educaţionale - ore aplicate de biologie-zoologie. 

Realizarea unei astfel de clădiri ar aduce multe avantaje pentru copiii scolilor din oraş şi din judeţ, deoarece aceştia se pot apropia mai mult de habitatele animalelor, de animale şi nu în ultimul rând de natură. 
Prin amenajarea unor spaţii de cazare pentru copii, limitate ca număr se creează premizele desfăşurării în timpul vacanţelor a unor activităţi de tip tabără.

În clădire se doreşte realizarea unui acvarium necesar pentru diversificarea şi creşterea numărului de animale expuse, de asemenea este necesar amenajarea unor spaţii de birouri pentru coordonarea activităţilor din cadrul grădinii zoologice, momentan neexistând.  
            Din aceste considerente şi din faptul că este necesară ridicarea unei clădiri multifuncţionale în cadrul grădinii zoologice, realizarea acestei de construcţii complexe, este necesară şi oportună.

Clădirea educaţională multifuncţională este concepută astfel:

A. DEMISOL:

1. Zonă publică pentru vizitatori: hol de acces, scară acces de la parter, acvarium;

2. Zonă administrativă pentru angajaţi: centrală termică, spaţii de depozitare, vestiar şi grup sanitar;

B. PARTER:

1. Zonă publică pentru vizitatori: hol de acces, scară acces demisol, sală multifuncţională, garderobă, grup sanitar pe sexe; 

2. Zonă administrativă pentru angajaţi: casa scării, oficiu, grup sanitar, grup sanitar personal,secretariat, birou director, birou contabilitate, birou juridic, birou administrativ;
C. MANSARDĂ: cameră activităţi didactice, oficiu, două dormitoare, baie, casa scării

D. AMENAJĂRI EXTERIOARE: amfiteatru în aer liber şi trepte de acces.


Clădirea va avea utilităţi: alimentare cu apă şi canalizare, alimentare cu energie electrică, alimentare cu căldură prin centrală termică şi drumuri de acces.


Construcţia propusă va avea următoarele caracteristici spaţiale:

Suprafaţă construcţie clădire = 489 mp;

Suprafaţă construcţie desfăşurare = 1.280 mp;
Suprafaţă construcţie amenajări exterioare = 495 mp.


Valoarea totală(inclusiv TVA) a investiţiei ”Clădire educaţională multifuncţională la Grădina Zoologică” este estimată la 3.338.959,67 lei, reprezentând 924.485 euro.


Studiul de Fezabilitate ”Clădire educaţională multifuncţională la Grădina Zoologică” a fost finanţat de S.C. Aghi Proiect S.R.L.

Având în vedere cele menţionate propunem aprobarea Studiului de Fezabilitate ”Clădire educaţională multifuncţională la Grădina Zoologică”.

